CELEX: 62011TN0086
Language: el
Date: 2011-02-14 00:00:00
Title: Υπόθεση T-86/11: Προσφυγή της 14ης Φεβρουαρίου 2011 — Bamba κατά Συμβουλίου

26.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/11
            
         Προσφυγή της 14ης Φεβρουαρίου 2011 — Bamba κατά Συμβουλίου
   (Υπόθεση T-86/11)
   2011/C 95/18
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Nadiany Bamba (Αμπιτζάν, Ακτή του Ελεφαντοστού) (εκπρόσωπος: P. Haïk, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κηρύξει παραδεκτή την προσφυγή της Nadiany ΒΑΜΒΑ·
            
         
               —
            
            
               να ακυρώσει τον κανονισμό (ΕΕ) 25/2011 του Συμβουλίου, της 14ης Ιανουαρίου 2011, για την τροποποίηση του κανονισμού (ΕΚ) 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού, καθόσον αφορά την προσφεύγουσα·
            
         
               —
            
            
               να ακυρώσει την απόφαση 2011/18/ΚΕΠΠΑ του Συμβουλίου, της 14ης Ιανουαρίου 2011, για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού, καθόσον αφορά την προσφεύγουσα·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα κατ’ εφαρμογήν των άρθρων 87 και 91 του Κανονισμού Διαδικασίας του Γενικού Δικαστηρίου.
            
         
      Λόγοι ακυρώσεως
   
   Προς στήριξη της προσφυγής της η προσφεύγουσα επικαλείται δύο λόγους.
   
               1)
            
            
               Ο πρώτος λόγος αντλείται από προσβολή των δικαιωμάτων άμυνας και του δικαιώματος για δίκαιη δίκη όπως προβλέπουν το άρθρο 47 του Χάρτη Θεμελιωδών Δικαιωμάτων της Ευρωπαϊκής Ένωσης και τα άρθρα 6 και 13 της Ευρωπαϊκής Συμβάσεως για την Προάσπιση των Δικαιωμάτων του Ανθρώπου και των Θεμελιωδών Ελευθεριών (ΕΣΔΑ), καθόσον οι προσβαλλόμενες πράξεις:
               
                           —
                        
                        
                           δεν προβλέπουν καμία διαδικασία που να εξασφαλίζει στην προσφεύγουσα την αποτελεσματική άσκηση των δικαιωμάτων άμυνάς της, ιδίως του δικαιώματος να προβάλει την άποψή της και του δικαιώματος να κινήσει μια διαδικασία που να της παρέχει τη δυνατότητα να ζητήσει λυσιτελώς τη διαγραφή του ονόματός της από τον κατάλογο των ατόμων τα οποία αφορούν τα σχετικά περιοριστικά μέτρα·
                        
                     
                           —
                        
                        
                           δεν προβλέπουν σε κανένα χρονικό σημείο την ανακοίνωση λεπτομερούς αιτιολογίας για την εγγραφή της στον κατάλογο των ατόμων έναντι των οποίων έχουν ληφθεί περιοριστικά μέτρα·
                        
                     
                           —
                        
                        
                           δεν προβλέπουν σε κανένα χρονικό σημείο την κοινοποίηση στον ενδιαφερόμενο των υφιστάμενων μέσων ένδικης προστασίας και προθεσμιών ασκήσεως προσφυγής κατά της αποφάσεως εγγραφής της στον κατάλογο αυτό.
                        
                     
         
               2)
            
            
               Ο δεύτερος λόγος αντλείται από προσβολή του θεμελιώδους δικαιώματος στον σεβασμό της ιδιοκτησίας, το οποίο προβλέπει το άρθρο 1 του πρόσθετου πρωτοκόλλου αριθ. 1 στην Ευρωπαϊκή Σύμβαση για την Προάσπιση των Δικαιωμάτων του Ανθρώπου και των Θεμελιωδών Ελευθεριών.